*Pressemeddelelse*  8. juli 2019

 **Ny filialchef for Bygma Gråsten**

**Bygma A/S har udnævnt Carsten Pedersen (49) til ny filialchef pr. 8. juli 2019**

Carsten Pedersen, der er filialchef for Bygma Padborg, overtager nu også ledelsen af Bygma Gråsten. Carsten Pedersen har været filialchef i Bygma Padborg gennem 17 år, og har derfor indgående kendskab til både lokalområdet og branchen.

De to forretninger ligger geografisk tæt, og med Carsten Pedersen i spidsen styrker Bygma sin tilstedeværelse tæt på grænsen i form af synergier og udvidet samarbejde mellem Bygma Gråsten og Bygma Padborg.

Carsten Pedersen, der bor i Kollund, ser frem til nye udfordringer og større ansvar. Han vil fremover dele sin tid mellem de to forretninger.

 **Kontakt:**
Jytte Wolff-Sneedorff, kommunikationsrådgiver, Bygma Gruppen, jws@bygma.dk, tlf: 27787684

***Om Bygma:****Bygma Gruppen beskæftiger ca. 2.400 ansatte fordelt på mere end 100 forretningsenheder i hele Norden. Koncernen er den største danskejede leverandør til byggeriet, med aktiviteter inden for salg og distribution af byggematerialer til både større og mindre byggerier. Bygma Gruppen havde i 2018 en omsætning på ca. 7,9 mia. DKK.*